da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da de en da da en da en en en en da da da en da da sv da da da da da da da da da da da da da da da da da da da en da da da da da da da da da da en da da en da da da da da da en da da da da da en da da de da da da nl da da ceb da da da da da da da da da it da da es en da da da da sv pl en da en ru en da en ru en da en en en da en sk en da en sk da da en da da da da en da da da en da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Midazolam "Accord"? - Find information på Medicin.dk
Midazolam "Accord" bruges til behandling af
Midazolam "Accord" er et bedøvelsesmiddel. Benzodiazepin.
Midazolam "Accord" anvendes på sygehus som indledning til længerevarende bedøvelse eller som kortvarigt bedøvelsesmiddel ved mindre operationer.
Dosering er individuel og afhænger dels af patientens alder, vægt, nyre- og leverfunktion, dels af operationens art og bedøvelsens varighed.
Forstoppelse, Hikke, Kvalme, Mundtørhed, Opkastning.
Allergisk hævelse i ansigtet samt mundhulen og strubehovedet, Anafylaktisk chok - en akut alvorlig allergisk tilstand, Overfølsomhed, Nældefeber.
Faldtendens  (særligt hos ældre), Knoglebrud  (særligt hos ældre), Ubehag ved indstiksstedet  (rødmen og smerter)***.
Kramper  (set oftere os for tidligt fødte og nyfødte).
Besvær med at styre arme og ben, Hukommelsesbesvær**, Sløvhed, Ufrivillige bevægelser*, Hovedpine.
Afhængighed af midlet, Aggressivitet*, Forvirring, Humørsvingninger, Hyperaktivitet*, Koncentrationsbesvær, Søvnighed, Uro og rastløshed*, Uventede psykiske reaktioner - fx aggressivitet og uro*.
Nedsat vejrtrækning, Pauser i vejrtrækningen  (øget risiko hos for tidligt fødte), Sammentrækninger i strubemuskulaturen, Åndenød.
Blodprop, Lavt blodtryk, Årebetændelse, Afslapning af karrenes muskler.
* Uventede psykiske reaktioner (fx uro, aggressivitet, ufrivillige bevægelser) kan ses - især hos ældre og børn.
** Hukommelsestab efter man har fået midlet, er en ønskelig virkning i forbindelse med operationer.
*** Irritation og årebetændelse ved indstiksstedet kan forekomme.
Hæmmet vejrtrækning ses ofte. Vejrtræknings- og/eller hjertestop er forekommet, oftest hos personer over 60 år og/eller hvis man i forvejen lider af hæmmet vejrtrækning eller dårligt fungerende hjerte.
Læs generelt om bivirkninger
Ved alvorlig vejrtrækningsbesvær, er der visse situationer, hvor midlet ikke må anvendes.
Midlet skal anvendes med forsigtighed ved dårligt fungerende hjerte, ved hæmmet vejrtrækning, ved bevidshedssvækkelse, hvis man lider af søvnapnø samt til ældre og børn.
Ved den sjældne muskelsygdom myasthenia gravis kan midlet forværre tilstanden.
Man kan blive tilvænnet midlet ved behandling i længere tid og det bør bruges med forsigtighed ved tidligere alkohol- eller stofmisbrug.
Alkohol forstærker midlets sløvende virkning.
Ved brug i længere tid anbefales det, at man trapper gradvist ud af behandlingen, da der kan være risiko for abstinenssymptomer, hvis man stopper behandlingen pludseligt.
Forsigtighed ved dårligt fungerende lever. Det kan være nødvendigt at nedsætte dosis.
Brug af anden medicin
Det er vigtigt at informere lægen om alle de lægemidler, du tager.
Visse antibiotika (erythromycin og clarithromycin), itraconazol (svampemiddel), midler til behandling af HIV-infektion (lopinavir og ritonavir) og verapamil (middel mod hjerte- og kredsløbslidelser) øger virkningen af Midazolam "Accord".
Carbamazeoin (epilepsimiddel) og rifampicin (tuberkulosemiddel) nedsætter virkningen af Midazolam "Accord".
Midazolam "Accord" øger virkningen af morfin og morfinlignende midler og øger tillige risikoen for vejrtrækningsproblemer.
Midazolam "Accord" øger den søvndyssende virkning af sovemidler, beroligende midler, antihistaminer og smertestillende midler.
Det kan i nogle tilfælde være nødvendigt at justere dosis af Midazolam "Hameln".
Må kun anvendes under visse forudsætninger. Denne tekst afviger fra firmaets godkendte produktinformation (produktresumé).
Der er begrænset erfaring med anvendelse til gravide. Kan anvendes til bedøvelse efter lægelig vurdering.
Læs mere om gravide og medicin
Kan om nødvendigt anvendes.
Læs mere om ammende og medicin
Hvis midlet påvirker din evne til at føre motorkøretøj, kan motorkørsel være strafbart i lighed med promillekørsel og skal undgås. I henhold til Sundhedsstyrelsens
vejledning om ordination af afhængighedsskabende lægemidler kan kørekort ikke anbefales ved fast behandling.
Læs mere om trafik og medicin
Må ikke tappes. 1 døgns karantæne.
Læs mere om bloddonorer og medicin
Ved dette præparat kan man få pillepas til rejser i Schengen-lande.
Se Medicin på rejsen.
Virker ved at binde sig til specielle strukturer i hjernen (GABA-receptorer). Herved hæmmes en række nerveimpulser, som kan fremkalde angst, søvnløshed og kramper.
Virkningen indtræder efter få minutter og er kortvarig.
Midazolam bliver i kroppen omdannet til stoffet a-hydroxy-midazolam, som har tilsvarende virkning. Halveringstiden I blodet (T½) er 1,5-2,5 timer (midazolam) og ca. 1 time (a-hydroxy-midazolam).
Injektions- og infusionsvæske, opløsning. 1 ml indeholder 1 mg eller 5 mg midazolam (som hydrochlorid).
Natriumchlorid : injektions- og infusionsvæske, opl. 1 mg/ml, injektions- og infusionsvæske, opl. 5 mg/ml
Sterilt vand : injektions- og infusionsvæske, opl. 1 mg/ml, injektions- og infusionsvæske, opl. 5 mg/ml
Pakninger, priser, tilskud og udlevering
injektions- og infusionsvæske, opl. 1 mg/ml
10 x 5 ml
injektions- og infusionsvæske, opl. 5 mg/ml
1 x 10 ml
injektions- og infusionsvæske, opl. 5 mg/ml
10 x 1 ml
injektions- og infusionsvæske, opl. 5 mg/ml
10 x 3 ml
injektions- og infusionsvæske, opl. 5 mg/ml
10 x 10 ml
Læs mere om tilskud
Læs mere om udlevering
Se generelt om substitutionsregler
injektions- og infusionsvæske, opl. 1 mg/ml
Midazolam "B. Braun" B. Braun Medical, Midazolam, injektions- og infusionsvæske, opl. 1 mg/ml
Midazolam "Hameln" hameln, Midazolam, injektions- og infusionsvæske, opl. 1 mg/ml
injektions- og infusionsvæske, opl. 5 mg/ml
Midazolam "B. Braun" B. Braun Medical, Midazolam, injektions- og infusionsvæske, opl. 5 mg/ml
Midazolam "Hameln" hameln, Midazolam, injektions- og infusionsvæske, opl. 5 mg/ml
Information til sundhedsfaglige om
21.07.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø